
il.


Pályázati Felhívás

Fotó- és projekt logó pályázat globális felmelegedés, klímavédelem témakörben általános iskola alsó-, felsőtagozat és középiskolák részére

Mórahalom Város Önkormányzata a SZÉP-KÖR Környezetvédelmi és Városszépészeti Egyesülettel konzorciumban „Kibocsátás és GREENFO szükségletek – Klímastratégia kialakítása Mórahalmon” címmel (projektazonosító: KEHOP-1.2.1-18-2018-000....) sikeresen pályázott a Széchenyi 2020 Környezeti és Energiahatékonysági Operatív Program keretében, így közel 20 millió forint vissza nem térítendő támogatásból helyi klímastratégia kidolgozására, valamint a klímatudatosságot erősítő szemléletformálási programok megvalósítására kerül sor.

A projektről bővebb információt a www.morahalom.hu oldalon olvashatnak.














1. A pályázat kiírója, szervezője

A fotó- és projekt logó pályázat globális felmelegedés, klímavédelem témakörben Mórahalom Város Önkormányzata és a SZÉP-KÖR Környezetvédelmi és Városszépészeti Egyesület, mint a fent hivatkozott KEHOP-1.2.1 pályázatot konzorciumban megvalósító Projektgazdák által kerül kiírásra és lebonyolításra. 
A pályázat szakmai előkészítésében és megvalósításában részt vesz továbbá a Klímabarát Települések Szövetsége, a PontVelem Szolgáltató Nonprofit Kft. és a Fénykörközösség Kutatási és Fejlesztési Központ Nonprofit Kft. mint szakmai együttműködő partner. 


2. A pályázatról

2020-ra a klímaváltozás lett az egyik legkiemeltebb globális környezeti probléma a Földön. Ennek több hatását már évek óta érzékeljük, láthatjuk: a Föld átlaghőmérséklete nő, ezáltal a sarki és magashegységi jégtakarók és gleccserek olvadnak, felületük csökken, hatásaként emelkedik a tengerszint, emellett egyre több a szélsőséges időjárási jelenség és természeti katasztrófa, melyek a klímaváltozással hozhatók összefüggésbe.

A legtöbb tudományos kutatás alapján a Föld klímájának jelenlegi változását – mely alapvetően természetes folyamat is-, jelentős mértékben az emberi tevékenységek során kibocsátott üvegház hatású gázok okozzák. Ilyen ÜHG például a szén-dioxid, nitrogén-oxid, metán és vízgőz is.

A klímaváltozás, mint globális környezeti probléma a lakosságot és ezen belül az iskolás korosztályt is érinti, így a fent hivatkozott projekt keretében 2021 júniusáig Mórahalom és térségének óvodái, általános és középiskolái részére különböző pályázatok és tanulmányi versenyek kerülnek folyamatosan kiírásra, melyek közül elsőként az általános iskola alsó-, felsőtagozat és középiskolai korosztály részére, rajz-, fotó- és a projekt arculatát meghatározó logópályázat kerül kiírásra.

3. Főbb pályázati információk

Pályázók köre
Mórahalom település és térségének (környező települések) általános iskola felső tagozatos vagy középiskolás, nappali, esti, levelező hallgatói, akik rendelkeznek magyarországi lakcímmel.

Pályázat tárgya
A pályázat témája a globális felmelegedés, a klímavédelem, melyhez kapcsolódva, az alábbi választható altémákban várunk pályaműveket benyújtásra.

1. Logó pályázat keretében:
1.1 a projekt arculatát meghatározó logó elkészítése

2. Fotó pályázat keretében:
2.1 Szélsőséges időjárási jelenségek Mórahalmon
A Föld átlaghőmérséklete nő, ezért egyre több a szélsőséges időjárási jelenség (pl. szárazság, aszály, hirtelen kialakuló viharok, árvíz stb.) és természeti katasztrófa, melyek a klímaváltozással hozhatók összefüggésbe.
https://www.portfolio.hu/cimke/kl%C3%ADmaváltozás
2.2 Élet fákkal és fák nélkül, a növények szerepe a klímavédelemben
https://impressmagazin.hu/ketmillio-fat-ultetett-a-vilaghiru-brazil-fotos-es-felesege-egy-kiirtott-esoerdo-teruleten/

2.3 Homokhátság Magyarország legnagyobb „sivataga” - a víz kiemelt szerepe a klímavédelemben
https://climenews.com/nem-egysegesek-az-elsivatagosodas-ellen-folytatott-unios-kuzdelem-intezkedesei

2.4 „Előtte – utána” – Hogy vált belőlünk klímatudatos osztály/iskola vagy család?
Itt a klímatudatosság jegyében a családotok vagy az osztályotok által tett cselekvéseket lehet fotó formájában bemutatni (pl. faültetés előtt-után, a komposztláda kialakítása előtt-után, a kukánk a szelektív hulladékgyűjtés előtt és után stb.
https://www.thinkinghumanity.com/2016/10/you-still-think-climate-change-is-a-hoax-these-20-before-and-after-photos-will-leave-you-speechless.html

4. Pályázati lépések, a pályázat tartalma

1) A pályázat elkészítésének lépései:

a. A versenyben való részvétel feltétele, minimum 1 db értékelhető pályamű, amely a klímaváltozással kapcsolatos és a fenti altémák bármelyikének megfelelő vizuális alkotás (logó, fotó).

b. A logó pályaműveket bármilyen technikával kézzel vagy digitálisan, fekete-fehér vagy színes formátumban is el lehet készíteni, melyeket papír alapon és digitális formában is szükséges az 1. sz. melléklettel együtt benyújtani.

c. A fotó pályázatoknál szintén nincs technikai megkötés, fekete-fehér vagy színes formátumban is el lehet készíteni, melyeket papír alapon és digitális formában is szükséges az 1. sz. melléklettel együtt benyújtani.


2) A pályázatot az alábbi kategóriákban hirdetjük meg:
a. általános iskola alsó tagozat
b. általános iskola felső tagozat
c. középiskola

3) Benyújtással kapcsolatos információk
· Benyújtási határidő: 2020. szeptember 30.
· Egy adott tanuló maximum 2 db pályázati művel pályázhat altémánként maximum 1-1 pályaművel.
· A pályaműveket a fenti határidőig kell digitálisan megküldeni a klima@morahalom.hu e-mail címre,

A pályaművet beküldő elektronikus levélben az alábbi adatok megadása szükséges: 

· a pályamű címe, 
· a pályázó tanuló, intézmény és osztály megnevezése,
· a tanuló e-mail címe
· osztályfőnök/felkészítő tanár neve, és elérhetőségei (e-mail címe, telefonszáma)

A pályázatba nem kerülnek értékelésre azon pályázati művek, amelyek nem felelnek meg a fenti követelményeknek és / vagy a beküldő tanuló(k) nem teljesíti(k) a pályázat részvételi feltételeit, illetve nem került benyújtásra a szülő által aláírt nyilatkozat (lásd. 1. sz. melléklet). 
4) Értékelés
A pályaművek értékelése objektív. Az értékelést egy szakértői zsűri végzi melyet egy – a klímavédelmi szakmai grémium (települési klímavédelmi kerekasztal) tagjai és a pályázatban szakmai együttműködőként közreműködő szervezetek témában jártas szakértői alkotnak.
Az értékelés szempontjai: 
· a témaválasztás eredetisége, reflexió szintje a témára
· az üzenet eredetisége, komplexitása 
· a kidolgozás vizuális-grafikai elemeinek minősége, 
· alkalmazott technikák sokrétűsége  
· a helyi kérdések, problémák, beépítése
Értesítés
A díjak átadására ünnepélyes keretek között kerül sor, melynek pontos időpontjáról és helyszínéről a díjazottakat a pályázat kiírója külön értesíti. 

5) Díjazás
Valamennyi résztvevő emléklapban részesül. A kategóriánként 1-3 helyezettek tárgy- vagy pénznyereményben részesülnek.
A legjobb alkotások bemutatásra lehetőséget biztosítunk.

6) További információ, elérhetőség
klima@morahalom.hu


1. sz. melléklet: Adatvédelmi és szülői hozzájáruló nyilatkozat

